Unntatt offentlighet §23

**Rammeavtale for kjøp av**

**utstyrsdedikert forbruksmateriell til objektglass-skrivere til Avdeling for klinisk patologi**

**mellom**

**Vestre Viken HF**

(oppdragsgiver)

**Og**

**………………………….**

(leverandør)

**Periode: i utstyrets levetid**

(automatisk løpende prolongering)

Drammen den ……… (Sted) den…………

For Vestre Viken HF For

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Navn Navn

Tittel Tittel

**Avtalenr:** 21/09272

**Saksnr:** 2021/2059

**Leverandørens tilbud datert:** dd.mm.2022

1. **PARTENES REPRESENTANTER**

|  |  |  |
| --- | --- | --- |
|  | **OPPDRAGSGIVER** | **LEVERANDØR** |
| **Firmanavn****post- og gateadresse:** | Vestre Viken HF Postboks 8003004 Drammen |  |
| **Telefon:** | Sentralbord  |  |
| **Hjemmeside:** | [www.vestreviken.no](http://www.vestreviken.no) |  |
| **Foretaksnummer:** | 894 166 762 |  |
| **Avtale forvalter:****Mobiltlf.:****E-post:** | Dorota Wajgiel-Hedkvist405 45 966Dorota.wajgiel-hedkvist@sykehusinnkjop.no |  |
| **Faglig kontaktperson:****Mobiltlf.:****E-post:** |  |  |

1. **AVTALENS PARTER**
	1. Avtalens parter fremgår av avtalens forside og benevnes heretter som henholdsvis oppdragsgiver og leverandør.
	2. Dersom det i avtaleperioden skjer omstrukturering av helseforetakene, endring i eierskap av helseforetakene, endring i regionstrukturen etc. vil helseforetakenes rettsetterfølger kunne tre inn i avtalen på gjeldende vilkår.
	3. Leverandør kan ikke overdra sine rettigheter og plikter etter avtaleinngåelse uten oppdragsgivers skriftlige samtykke. Dersom det skjer endringer i leverandørens organisasjon som har betydning for ansvarsforholdet, plikter leverandøren å underrette oppdragsgiver. Slikt samtykke kan ikke nektes uten saklig grunn.
2. **DOKUMENTRANG**
	1. Avtalen består av dette avtaledokumentet, som inneholder standard avtalevilkår, samt de vedlegg som er listet til slutt i dette dokumentet.
	2. Ved motstrid gjelder avtaledokumentet foran vedlegg, og vedlegg i den rekkefølge som de er listet til slutt i avtaledokumentet.
	3. Ved endring i avtaleperiode gjelder endringsdokument før kontrakt.
	4. Ved forhold som ikke dekkes av avtalen, gjelder LOV-1988-05-13-27 Lov om kjøp, 01.01.1989.
3. **BESKRIVELSE AV AVTALEN**
	1. Avtalen er en løpende avtale mellom oppdragsgiver og leverandør som har til formål å fastsette vilkårene for de avrop som skal foretas i avtaleperioden, særlig med hensyn til pris og kvalitet på produktene samt logistikkbetingelser. Varer og tjenester i denne avtalen er knyttet til kontrakter for kjøp av utstyr hvor varen eller tjenesten ikke kan kjøpes på det åpne markedet, men er nært knyttet til utstyret som følge av eneretter, proprietære tekniske løsninger og validerte systemer hvor kombinasjonen må vurderes som en samlet funksjonalitet. Avtalen kan inneholde dedikerte artikler for flere objekter.
	2. Leverandør er ene-leverandør av de varer som avtalen omfatter dersom ikke annet er avtalt.
	3. Avtalen gir oppdragsgiver en rett til å foreta avrop i henhold til avtalen, men innebærer ingen forpliktelse til å kjøpe et bestemt kvantum. Oppdragsgiver blir først økonomisk forpliktet i forbindelse med det enkelte avrop på avtalen.
4. **HVEM KAN BENYTTE AVTALEN**
	1. Avtalen gjelder for alle oppdragsgivers enheter, med mindre annet er avtalt.
5. **AVROP**
	1. Avrop skal skje skriftlig, og fortrinnsvis via oppdragsgivers innkjøpssystem.
	2. Alle avrop skal omgående bekreftes elektronisk av leverandør. Bekreftelsen skal minimum inneholde spesifikasjon av produkt, kvantum, pris, leveringsdato og leveringssted.
6. **SAMARBEID**
	1. Oppdragsgiver og leverandør har et felles ansvar for å bidra til aktivt samarbeid med sikte på å oppnå større effektivitet i alle ledd i avtaleforholdet. Årlig evaluering er en del av dette samarbeidet.
	2. Det bør gjennomføres minimum ett dialogmøte pr år. I møtet gjennomgås erfaringer, statistikk og volumutvikling for foregående kalenderår.
	3. Leverandør skal i nødvendig grad, utføre brukeropplæring for å sikre en faglig og økonomisk riktig bruk av produktene, uten ekstra kostnad for oppdragsgiveren.
	4. Leverandør skal i avtaleperioden melde fra om endringer av produktene, gi dokumentasjon om dette og innhente skriftlig godkjennelse fra oppdragsgiver.
	5. Leverandør skal kontinuerlig holde oppdragsgiver oppdatert med endringer i organisasjon, rutiner og lignende som innvirker på driften av avtaleforholdet
7. **LOJALITET**
	1. For at avtalen skal tjene sin hensikt, å bidra til mer kostnadseffektiv drift, må oppdragsgivers enheter følge opp og benytte avtalen. Leverandør har i tilknytning til denne avtalen kun rett til å promotere de produkter som er omfattet av denne avtalen overfor de av oppdragsgivers enheter som er angitt i avtalen. Introduksjon av nye produkter skal avtales med oppdragsgiver.
8. **MILJØ- OG SAMFUNNSANSVAR**
	1. Leverandør skal garantere at han i avtaleperioden oppfyller avtalens miljøkrav og gjeldende miljølovgivning. De produkter som leveres skal være godkjent, sertifisert, registrert e.l. dersom slik godkjenning er pålagt i lover, forskrifter eller direktiver. For kjemikalier og alle helsefarlige stoffer skal leverandøren sørge for at virksomheter som bruker avtalen har HMS-produktdatablad på norsk til enhver tid. Leverandøren skal arbeide for at emballasjen reduseres til et nødvendig minimum. Emballasjen skal være resirkulerbar.
	2. Leverandør skal aktivt jobbe for å minske miljøbelastningen og redusere bruken av emballasje uten at det går utover eller skader produktene ved oppfyllelse av avtalen.
	3. Leverandør forplikter seg til enhver tid å ha returordning i henhold til gjeldende offentlige bestemmelser og forskrifter.
9. **KRAV TIL ETISK HANDEL**
	1. Leverandør forplikter seg til å følge krav til etisk handel som følger vedlagt denne avtale.
10. **REVISJON**
	1. Oppdragsgiver har rett til å foreta revisjon av leverandørs systemer, rutiner og aktiviteter som er forbundet med leveransen. Revisjonsretten starter ved avtaleinngåelse og er begrenset til avtaleperioden. Ved revisjon skal leverandør vederlagsfritt yte rimelig assistanse.
11. **PRISDEFINISJON**
	1. Dersom ikke annet er avtalt, er pris angitt i norske kroner og eksklusive merverdiavgift, men inkluderer emballasje, faktureringskostnader, toll, skatter og andre avgifter.
	2. Gjeldende valuta for kontrakten er ...... Kurs på tilbudsdato: ………
12. **PRISENDRING**
	1. De avtalte prisene er bindende og gjelder i ett år fra oppstartstidspunktet som fremgår av avtalens forside.

I avtaleperioden kan partene kreve prisendringer

a) i den utstrekning regler eller vedtak for offentlige avgifter endres vesentlig med virkning for Leverandørens vederlag eller kostnader.

b) i den utstrekning endringer i valutakurser utover +/- 5 % sammenlignet med kurser på tidspunktet for inngivelse av tilbudet påvirker Leverandørens vederlag eller kostnader og prisene er oppgitt med forbehold om endring i valuta.

Krav om prisendringene må gjøres gjeldende ovenfor den annen part med tre måneders skriftlig varsel før ikrafttredelse.

Prisendring som følge av endring i valutakurs vil baseres på den prosentvise endring i valuta. Norges Banks gjennomsnittlige valutakurs for de tre siste avsluttede månedene før krav om prisendring fremsettes skal legges til grunn. Valuta som er oppgitt i prisskjemaet legges til grunn for prisendringen. Valutaavhengig del er satt til 60 %.

* 1. Prisendring til fordel for Leverandøren skal ikke settes i kraft før Kunden har godkjent prisendringen.
	2. Etter prisendring er prisene faste i 12 måneder.
1. **ENDRINGER I AVTALEPERIODEN**
	1. Som vedlegg til avtalen ligger artikkelliste som vil være gjenstand for revisjon ift. omfang og prisjusteringer. Artikler som kan inkluderes i avtalen, må tilfredsstille kriteriene som utstyrsdedikert artikkel. Oppdragsgiver har rett til å trekke ut artikler av avtalen som ikke lenger oppfyller kriterier som utstyrsdedikert artikkel, men kan etableres gjennom vanlig konkurranse i samsvar med lov og forskrift om offentlige anskaffelser.
	2. Alle endringer må godkjennes skriftlig av oppdragsgiver før de kan gjøres gjeldende.
	3. Dersom leverandør ønsker å erstatte avtaleprodukter som følge av produktutvikling, produktforbedring, endring av fabrikasjonssted, endring eller avvikling av sortiment ol, skal leverandør forespørre oppdragsgiver om dette. Alle erstatningsprodukter skal leveres til samme pris og på samme betingelser som eksisterende avtaleprodukter.
2. **RETUR**
	1. Oppdragsgiver har rett til å returnere ubrukte varer for kreditt med den enhetspris som ble betalt for varene eksklusiv frakt, forutsatt at varene er i originalemballasjen og forøvrig i fullgod stand og salgbare. Dette gjelder også innen 6 mnd. etter at avtalen er avsluttet.
	2. I tilfeller av feillevering plikter oppdragsgiver å rapportere dette til leverandør umiddelbart. Om feillevering skyldes forhold leverandør har ansvaret for i henhold til avtalen, plikter leverandør å levere erstatningsvarer uten ekstra kostnad for oppdragsgiver. Returen krediteres med den enhetspris som ble betalt for varen inklusiv frakt.
3. **STATISTIKK**
	1. På forespørsel skal leverandør, uten omkostninger for oppdragsgiver, utarbeide salgsstatistikk. Oppdragsgiver skal også kunne få dette utlevert for alle virksomheter samlet. Statistikken må inneholde opplysninger om levert mengde, forbruk i kroner og eventuelle andre aktuelle opplysninger pr. enhet. Statistikken skal settes opp i Excel-regneark format og leveres i løpet av fem (5) arbeidsdager etter at forespørsel er mottatt.
4. **UTPRØVING AV NYE PRODUKTER OG PRODUKTER TIL FORSKNING**
	1. Oppdragsgiveren forbeholder seg retten til å prøve ut nye produkter fra konkurrerende leverandører i avtaleperioden. Eventuelle utprøvinger skal begrenses til det kvantum/ den tidsperiode som oppdragsgiver finner nødvendig for danne seg et bilde av gjeldende produkt. Oppdragsgiver plikter å informere leverandør om utprøving av nye produkter som hører under avtalen.
	2. Produkter til bruk i godkjente kliniske forskningsstudier, omfattes ikke av avtalen.
5. **PRØVETID**
	1. Alle produkter som blir valgt er gjenstand for 6 mnd. prøvetid etter avtaleoppstart.
	2. Dersom det viser seg at produktene ikke er av avtalt kvalitet og/eller ikke dekker oppdragsgivers behov fullt ut, forbeholder oppdragsgiver seg retten til å bytte ut produkter i prøvetiden. Leverandør vil først få anledning til å rette opp i forholdet ved eksempelvis å levere erstatningsvarer til de samme betingelser.
6. **LEVERINGSBETINGELSER OG LEVERINGSTID**
	1. Leveringsbetingelsene er: DDP - INCOTERMS 2020, eller den til enhver tid gjeldende versjon av denne fra Det Internasjonale Handelskammer.
	2. Leveringstid avtalt mellom leverandør og oppdragsgiver er bindende. Eventuell restlevering skal finne sted senest en uke etter hoved levering. Tidspunkt for restlevering skal gis ved ordrebekreftelse.
	3. Etter nærmere avtale med oppdragsgiver, skal leverandør kunne opprette sikkerhetslager for varer der dette er hensiktsmessig. Dette skal skje uten omkostninger for oppdragsgiver hvis ikke helt spesielle forhold foreligger.
	4. Dersom leverandør midlertidig ikke er leveringsdyktig forplikter han seg til å levere samme eller tilsvarende produkt fra eget sortiment eller andre leverandører, til uendrede betingelser. Slike leveranser skal godkjennes av oppdragsgiver.
7. **LEVERINGSSIKKERHET**
	1. Leverandør skal sikre leveranser til oppdragsgiver ved god og kontinuerlig oppfølging av avrop og leveranser. Leveringsgraden skal være minimum 96 %.
8. **MOTTAK/LEVERING**
	1. Levering før avtalt leveringstid skjer for leverandørs risiko og regning med mindre oppdragsgiver skriftlig har samtykket til slik levering.
	2. Dersom leverandør har grunn til å tro at avtalt leveringstid ikke kan overholdes, skal han straks skriftlig varsle oppdragsgiver. Varselet skal oppgi begrunnelse for forsinkelsen og antatt varighet, samt forslag til tiltak for å begrense forsinkelsen. Leverandør skal dekke egne kostnader som påløper for å begrense forsinkelsen, med mindre denne skyldes oppdragsgivers forhold. Leverandør er ansvarlig for tap som oppdragsgiver lider, som følge av forsinkelsen, med mindre forsinkelsen skyldes forhold på oppdragsgivers side.

* 1. Dersom relevant for leveransen skal leverandør sammen med varen(e) levere siste

ajourførte utgave av brukermanual, instruksjoner for drift og vedlikehold, produktdatablad eller annen dokumentasjon som måtte være avtalt og spesifisert i avropet. Dokumentasjonen skal være skrevet på norsk hvis ikke annet er avtalt.

* 1. Alle leveranser skal følges av nødvendig dokumentasjon slik som fraktbrev og pakkseddel. Ved levering skal leverandør påse at representant for oppdragsgiver signerer for mottak av forsendelsen.
	2. Pakkseddel skal følge med hver forsendelse, og inneholde følgende opplysninger:
* Leverandørens navn og adresse
* Leverandørens varebeskrivelse og antall
* Oppdragsgiverens navn
* Oppdragsgiverens avropsnummer hvis anført
* Oppdragsgiverens vareadresse
* Oppdragsgiverens artikkelnummer, hvis anført
* antall kolli
* dato for ekspedering
* signatur for ansvarlig ekspeditør
* Dokumentene skal være skrevet på norsk dersom ikke annet er avtalt.
	1. Oppdragsgiver er forpliktet til uten ugrunnet opphold etter mottaket å kontrollere at leveransen er i samsvar med avropet. Dersom leveransen eller deler av den har en vesentlig mangel, har oppdragsgiver rett til å avvise hele eller den mangelfulle del av leveransen. I slike tilfeller må leverandør få beskjed omgående. For den avviste del, anses levering som ikke skjedd.
	2. Leveranser med manglende kvalitet, skal erstattes omgående med ekstraordinære tiltak og kostnadsfritt for oppdragsgiver.
	3. Ved retur av varer skal returordre fra oppdragsgivers ordresystem følge returen dersom dette er mulig.
	4. Dersom oppdragsgiver ikke kan motta den bestilte varen til avtalt tid, skal oppdragsgiver umiddelbart underrette leverandør skriftlig med beskjed om hvordan leverandør skal forholde seg. Oppdragsgiver betaler den bestilte vare slik opprinnelig forutsatt og dekker for øvrig de merkostnader leverandør måtte ha som følge av slik forsinkelse, dersom leverandør har gått frem på en rimelig måte.
1. **MANGLER**
	1. I tilfeller av mangel må oppdragsgiver gi leverandør informasjon om mangelen innen rimelig tid etter at mangelen ble oppdaget.
	2. Dersom det foreligger mangel ved Leveransen kan oppdragsgiver holde kjøpesummen tilbake, kreve retting, omlevering eller prisavslag. Oppdragsgiver kan motsette seg utbedring dersom utbedring vil innebære en uforholdsmessig ulempe for ham. Utbedring skal gjennomføres uten kostnader for oppdragsgiver.
	3. Oppdragsgiver kan kreve erstattet det tap han lider som følge av mangelen. Slik erstatning er begrenset til direkte tap, med mindre leverandør eller noen han svarer for har opptrådt grovt uaktsomt eller forsettlig.
2. **FORSINKELSE**
	1. Forsinkelse foreligger dersom leverandør ikke leverer til avtalt tid eller på avtalt sted, eller at Leveransen ikke er kvalitativt eller kvantitativt i henhold til avtalen, med mindre forsinkelsen skyldes forhold hos oppdragsgiver.
	2. Ved forsinkelse, eller antatt forsinkelse, skal leverandør uten ugrunnet opphold gi oppdragsgiver skriftlig melding om dette. Meldingen skal oppgi årsaken til forsinkelsen, samt når Leveransen vil bli utført.
3. **DAGBOT**
	1. Dersom ikke annet er avtalt, påløper i tilfelle forsinkelse dagbot med 1 % av det totale vederlag i den aktuelle avrop, eksklusiv merverdiavgift, pr. kalenderdag inntil avtalemessig levering finner sted. Samlet dagbot skal minimum utgjøre kroner 500 pr. dag og ikke overstige 15 % av det totale vederlag i den aktuelle avrop.
	2. Dagbot påløper uten hensyn til lidt tap.
	3. Skyldes forsinkelsen at leverandør eller noen han svarer for, har utvist grov uaktsomhet eller forsett, kan oppdragsgiver, i stedet for dagbot, kreve erstattet det tap han lider som følge av forsinkelsen.
4. **MISLIGHOLD**
	1. Gjentatte leveringsforsinkelser og mangler ved avtaleproduktene regnes som mislighold fra leverandørs side. Det regnes også som mislighold at leverandørs service- og forhandlernett ikke fungerer etter avtalen.
	2. Vesentlig mislighold fra leverandørs side gir oppdragsgiver rett til heving av avtalen med umiddelbar virkning. Ved vesentlig mislighold kan oppdragsgiver motsette seg leverandørs tilbud om utbedring.
5. **OPPSIGELSE**
	1. Oppdragsgiver har ensidig rett til å si opp avtalen. Oppsigelse skal begrunnes skriftlig og skje med minst 3 mnd. varsel.
6. **BETALINGSVILKÅR**
	1. Oppdragsgiver benytter ”elektronisk handelsformat” (EHF) og er registrert i ELMA (aksesspunkt) e-ID: 9908:894166762.
	2. Betaling skal skje 30 dager etter at avtalemessig levering har funnet sted, og korrekt faktura er mottatt, dersom ikke andre betalingsvilkår er avtalt.
	3. Leverandørs fakturaer skal spesifiseres og dokumenteres slik at de kan kontrolleres av oppdragsgiver. Alle fakturaer skal være påført oppdragsgivers avropsnummer (rekvisisjonsnummer), eventuelt andre referanser som oppdragsgiver krever, og klart angi hva beløpet gjelder. Delfaktura godtas ikke med mindre dette er særskilt avtalt. Unntak fra dette er ved bruk av efaktura.
	4. Betaling innebærer ingen godkjennelse av leveransen.
	5. Ved forsinket betaling kan leverandør kreve forsinkelsesrente i henhold til LOV-1976-12-17-100 Lov om renter ved forsinket betaling m.m. 01.01.1978.
	6. Behandlingsgebyr, faktureringsgebyr og lignende fra leverandørs side aksepteres ikke.
7. **TAUSHETSPLIKT**
	1. Partene har taushetsplikt etter LOV-1967-02-10 Forvaltningsloven, 01.01.1970, § 13 flg. Hver part skal bl.a. sørge for at andre ikke får kjennskap til opplysninger som fremkommer om andres forretningsmessige eller personlige forhold. Dette skal ikke være til hinder for at slike opplysninger gis til andre når dette er nødvendig for gjennomføringen av oppdraget. Dersom leveransen innebærer elementer av tjenesteyting skal taushetserklæring signeres før leverandør får adkomst til oppdragsgivers lokaler, dersom oppdragsgiver krever dette.
8. **MARKEDSFØRING**
	1. Leverandør må innhente skriftlig forhåndsgodkjennelse fra oppdragsgivers innkjøpsavdeling dersom leverandør for reklameformål eller på annen måte ønsker å utgi informasjon om avtaleforholdet eller benytte oppdragsgivers navn og logo.
9. **LOVVALG OG TVISTELØSNING**
	1. Partenes rettigheter og plikter etter denne avtalen reguleres i sin helhet av norsk rett.
	2. Dersom det oppstår tvist om fortolkninger eller rettsvirkninger av avtalen skal denne søkes løst ved forhandlinger. Fører ikke forhandlingene frem skal saken avgjøres ved de ordinære domstoler, med mindre partene er enige om avgjørelse ved voldgift. Voldgift må i tilfelle være begjært innen 14 dager etter at partene er blitt enige om voldgift-behandling.
	3. For voldgiftsrettens oppnevnelse og saksbehandling for øvrig gjelder bestemmelsene i LOV-2004-05-14-25 Lov om voldgift, 01.01.2005, §25.
	4. I tilfelle søksmål eller voldgift vedrørende avtalen, skal oppdragsgivers alminnelige verneting legges til grunn.
10. **VEDLEGG**
	1. Vedlegg 1 Priser
	2. Vedlegg 2 Krav til etisk handel

**Vedlegg 1 Priser**

**Vedlegg 2 Krav til etisk handel**

*Offentlig sektor er landets største kunde og forbruker, og er en del av den globale handelen med varer og tjenester. Mange av de varene som kjøpes inn kan være produsert under kritikkverdige forhold og Vestre Viken HF stiller derfor krav til leverandørene om at de varene som skaffes er produsert på en lovlig og etisk forsvarlig måte. Dersom leverandøren bruker underleverandører for å oppfylle denne kontrakten, er leverandøren forpliktet til å videreføre og bidra til etterlevelse av kravene hos sine underleverandører.*

**Etiske krav - kontraktsvilkår**

Våre leverandører skal respektere grunnleggende krav til menneskerettigheter, arbeidstakerrettigheter og miljø i egen virksomhet og i leverandørkjeden. Varer som leveres til oppdragsgiver skal være fremstilt under forhold som er forenlige med kravene angitt nedenfor. Kravene bygger på sentrale FN-konvensjoner, ILO-konvensjoner og nasjonal arbeidslovgivning på produksjonsstedet.

Kravene angir minimumsstandarder. Der hvor konvensjoner og nasjonal lover og reguleringer omhandler samme tema, skal den høyeste standarden alltid gjelde. Dersom leverandør bruker underleverandører for å oppfylle denne kontrakt, plikter leverandør å påse at underleverandører etterlever samme krav.

**1. ANSATTES RETTIGHETER**

**ILOs kjernekonvensjoner**

Leverandøren plikter å påse at ILOs kjernekonvensjoner etterleves i egen virksomhet og hos den eller de underleverandører som medvirker til oppfyllelse av denne kontrakt. Dette betyr:

*Forbud mot barnearbeid (FNs barnekonvensjon artikkel 32, ILO-konvensjon nr. 138 og 182)*

* Barn har rett til å bli beskyttet mot økonomisk utnytting i arbeid, og mot å utføre arbeid som kan svekke utdannings- og utviklingsmuligheter.
* Minstealderen må ikke i noe tilfelle være under 15 år (14 eller 16 år i visse land).
* Barn under 18 år skal ikke utføre arbeid som setter helse eller sikkerhet i fare, inkludert nattarbeid.
* Dersom det foregår slikt barnearbeid, skal det arbeides for snarlig utfasing. Det skal samtidig legges til rette for at barna gis mulighet til livsopphold og utdanning inntil barnet ikke lenger er i skolepliktig alder.

*Forbud mot tvangsarbeid/slavearbeid (ILO-konvensjon nr. 29 og 105)*

* Det skal ikke foregå noen form for tvangsarbeid, slavearbeid eller ufrivillig arbeid.
* Arbeiderne må ikke levere depositum eller identitetspapirer til arbeidsgiver, og skal være fri til og avslutte arbeidsforholdet med rimelig oppsigelsestid.

*Forbud mot diskriminering (ILO-konvensjoner nr. 100 og 111)*

* Det skal ikke foregå noen diskriminering i arbeidslivet basert på etnisk tilhørighet, religion, alder, uførhet, kjønn, ekteskapsstatus, seksuell orientering, fagforeningsmedlemskap eller politisk tilhørighet.

*Organisasjonsfrihet og retten til kollektive forhandlinger (ILO-konvensjon nr. 87 og 98)*

* Arbeiderne skal uten unntak ha rett til å slutte seg til eller etablere fagforeninger etter eget valg, og å forhandle kollektivt.
* Dersom disse rettigheter er begrenset eller under utvikling, skal leverandøren medvirke til at de ansatte får møte ledelsen for å diskutere lønns- og arbeidsvilkår uten at dette får negative konsekvenser for arbeiderne.

**Bestemmelser i nasjonal lovgivning:**

Leverandøren plikter å påse at arbeidsretten og arbeidslovgivningen etterleves i egen virksomhet og hos den eller de underleverandører som medvirker til oppfyllelse av denne kontrakt. Dette betyr at lover og reguleringer knyttet til: 1) lønns- og arbeidstidsbestemmelser; 2) helse, miljø og sikkerhet; 3) regulære ansettelser; 4) brutal behandling; og 5) lovfestede forsikringer og sosiale ordninger skal etterleves.

**2. OPPFØLGING**

Leverandør skal påse at ansattes rettigheter i punkt 1 etterleves i egen virksomhet og hos den eller de underleverandører som medvirker til oppfyllelse av denne kontrakt. På oppfordring fra (navn på oppdragsgiver) skal dette dokumenteres ved:

* Egenrapportering og/eller
* Oppfølgingssamtaler og/eller
* En uavhengig parts kontroll av arbeidsforholdene[[1]](#footnote-1) og/eller
* 3.partssertifisering som SA8000 eller tilsvarende

**3. BRUDD**

Brudd på punkt 1 og 2 innebærer kontraktsbrudd. Ved kontraktsbrudd plikter leverandøren å rette opp i de påpekte manglene etter en fastsatt plan og innen den tidsfrist som (navn på oppdragsgiver) bestemmer, så lenge denne ikke er usaklig kort. Rettelsene skal dokumenteres skriftlig og på den måten (navn på oppdragsgiver) bestemmer. Manglende utbedring vil vurderes konkret av (navn på oppdragsgiver), og kan etter en helhetsvurdering anses som et vesentlig mislighold som vil kunne lede til at kontrakten heves.

1. Oppdragsgiver, eller den oppdragsgiver bemyndiger, forbeholder seg retten til å gjennomføre annonserte, semi-annonserte eller uannonserte kontroller hos en eller flere aktører i leverandørkjeden i kontraktsperioden. I tilfelle kontroll plikter leverandør å oppgi navn og kontaktopplysninger på underleverandør(er). Kontaktopplysninger behandles konfidensielt. [↑](#footnote-ref-1)